nang siya', matapos naman pagtauag sa virgeng mahal, nuha nang isang tinapay at cumain capagcuan. sa limang tinapay baga na baon niyang talaga, iisa na ang natira na pangpauing gutom niya. nang matapos nang pagcain sumalunga siyang tambing, sa aua nang inang virgeng ualang hirap na dinating. nang dumating sa ibabao ang principeng si don juan, doo', caniyang dinatnan isang leprosong sugatan. anitong leproso', badya maguinoo po aniya, na cun may baon cang dala aco po', limosan mo na. sa dios po alang alang aco', iyong cahabagan, cun gumaling ang catauan ay aquin ding babayaran. isinagot ni don juan aco nga', mayroong taglay, natirang isang tinapay na aquing baon sa daan. dinucot na capagdaca yaong tinapay na isa, caniyang ibinigay na sa leproso na naquita. anitong matanda', saysay pasasaan ca don juan, sabihin mo', iyong turan ang layon mo', iyong pacay. anang principe at badya ganito po', maquinig ca, sasabihin cong lahat na ang sadya cong quiniquita.